Раман Лубкіўскі

**Рама́н Мар’я́навіч Лубкі́ўскі** (; 10 жніўня 1941, в. Астравец, Церабаўлянскі раён, Тарнопальская вобласьць, Украінская ССР, СССР — 23 кастрычніка 2015, Львоў, Украіна)&nbsp;— украінскі пісьменьнік, дзяржаўны і грамадзкі дзяяч, дыплямат. Надзвычайны і Паўнамоцны Амбасадар Украіны. Сябра Зьвязу пісьменьнікаў Украіны (1976), ганаровы сябра Саюзу беларускіх пісьменьнікаў (2006).

## Жыцьцяпіс
Скончыў філялягічны факультэт Львоўскага дзяржаўнага ўнівэрсытэту імя Івана Франко (1963). Працаваў намесьнікам галоўнага рэдактара часопісу «Жовтень» (з 1990&nbsp;— «Дзвін»).

У 1980—1992&nbsp;— старшыня Львоўскай арганізацыі Зьвязу пісьменьнікаў Украіны, сябра выканаўчай рады ўкраінскага аддзяленьня ПЭН-клюбу, дэлегат Устаноўчага сходу Руху.

У 1990—1994&nbsp;— народны дэпутат Украіны. З ініцыятывы Рамана Лубкіўскага запачаткаваная традыцыя складаньня прысягі Прэзыдэнтамі Украіны на Перасопніцкім Эвангельлі.

У 1992—1993&nbsp;— Надзвычайны і Паўнамоцны Амбасадар Украіны ў Чэскай і Славацкай Фэдэратыўнай Рэспубліцы. У 1993—1995&nbsp;— Надзвычайны і Паўнамоцны Амбасадар у Чэскай Рэспубліцы.

У 2006—2007&nbsp;— старшыня Камітэту па Нацыянальнай прэміі імя Тараса Шаўчэнкі.

У 1997—2001&nbsp;— начальнік управы культуры Львоўскай абласной дзяржаўнай адміністрацыі. У 1996—2000&nbsp;— старшыня львоўскай абласной арганізацыі таварыства «Просвіта» імя Т. Шаўчэнкі, пасьля&nbsp;— ганаровы старшыня.

Ад 1995&nbsp;— прафэсар факультэту міжнародных стасункаў і дыпляматычнай службы Львоўскага нацыянальнага ўнівэрсытэту.

У 2007 заснаваў імянную стыпэндыю для найлепшых вучняў Астравецкай сярэдняй школы I—III ступеняў.

Памёр 23 кастрычніка 2015 року, пахаваны на Лычакаўскіх могілках Львову.

## Творчасьць
Друкавацца пачаў з 1958 року. Перакладаў з большасьці славянскіх літаратур, напрыклад, творы А.&nbsp;Блока, І.&nbsp;Вазава, Я.&nbsp;Івашкевіча, Д.&nbsp;Максімавіч ды іншых. Зь беларускай пераклаў вершы Я.&nbsp;Купалы, М.&nbsp;Багдановіча, Ф.&nbsp;Багушэвіча, К.&nbsp;Каганца, М.&nbsp;Чарота, У.&nbsp;Дубоўкі, М.&nbsp;Машары, П.&nbsp;Пестрака, Л.&nbsp;Геніюш, В.&nbsp;Зуёнка, М.&nbsp;Дуксы, П.&nbsp;Багрыма, В.&nbsp;Дунін-Марцінкевіча, Я.&nbsp;Лучыны, П.&nbsp;Панчанкі.

Творы Рамана Лубкіўскага перакладзеныя на ангельскую, беларускую (Васіль Зуёнак, Генадзь Бураўкін), баўгарскую, польскую, расейскую, сэрбскую, славацкую, харвацкую і чэскую мовы.

### Зборнікі паэзіі
* «Зачудовані олені» (1965),
* «Громове дерево» (1967),
* «Рамена» (1969),
* «Смолоскипи» (1975),
* «Звіздар» (1977),
* «Майоліка» (1985),
* «Словацьке літо» (1986),
* «Карбівня» (1987),
* «Серпневе яблуко» (1989),
* «Погляд вічності» (1990),
* «Балканський Христос» (2001),
* «Камінне жниво» (2001),
* «Квітень у серпні»,
* «Зелене серце» (2003),
* «Сто і одна строфа» (2003).

### Іншыя кнігі
* «Слов’янське небо» (1972, анталёгія перакладаў паэзіі),
* «Многосвіточ» (1978, публіцыстыка),
* «Високі райдуги» (1979, публіцыстыка),
* «Слов’янська ліра» (1983, анталёгія перакладаў паэзіі),
* «Богорівний, бо правдомовний: Слово про Шевченка» (1997, манаграфія),
* «Сповідь. Молитва. Присяга: Літературний портрет Д.&nbsp;Павличка» (2004, манаграфія).

Суўкладальнік складанак:
* «Вінок Маркіянові Шашкевичу» (1987),
* «Весни розспіваної князь. Слово про Антонича» (1989).

Укладальнік і навуковы рэдактар
* кнігі М.&nbsp;Богдановича «Стратим-лебідь» (2002),
* кнігі артыкулаў С.&nbsp;Гординського «На переломі епох» (2004),
* літаратурна-мастацкіх зборнікаў «Посвята» (2003) і «Шевченкова дорога і Білорусь» (2004).

## Прэміі і ўзнагароды
* 1977&nbsp;— заслужаны дзяяч культуры Польшчы за перакладніцкую дзейнасьць і папулярызацыю ва Ўкраіне польскай літаратуры.
* 1979&nbsp;— літаратурная прэмія імя Паўла Тычыны.
* 1984&nbsp;— прэмія імя Віцеслава Нэзвала Чэскага літаратурнага фонду.
* 1988&nbsp;— прэмія імя Паўла Гвездаслава за арыгінальную і перакладніцкую творчасьць, адданасьць культуры славацкага народу.
* Дзяржаўная прэмія Ўкраіны імя Т. Шаўчэнкі 1992 року ў галіне літаратуры за зборку паэзіі «Погляд вічності»
* Ордэн «За заслугі» ІII&nbsp;ст. (1998)&nbsp;— *за важкі асабісты ўнёсак ва ўзбагачэньне нацыянальнай культурнай спадчыны Ўкраіны, важкія творчыя здабыткі і актыўную грамадзкую дзейнасьць*
* Заслужаны дзяяч мастацтваў Украіны (2006)&nbsp;— *за значны асабісты ўнёсак у сацыяльна-эканамічнае, культурнае разьвіцьцё ўкраінскай дзяржавы, важкія працоўныя дасягненьні і з нагоды 15-й гадавіны незалежнасьці Ўкраіны*
* 2008&nbsp;— Прэмія імя Максіма Рыльскага
* 2008&nbsp;— прэмія Ars Translationis за пераклад з чэскай мовы драмы Вацлава Фрыча «Іван Мазэпа».
* Ордэн «За заслугі» ІI&nbsp;ст. (2011)&nbsp;— *за значны асабісты ўнёсак у станаўленьне незалежнасьці Ўкраіны, сьцьверджаньне ейнага сувэрэнітэту і міжнароднага аўтарытэту, заслугі ў дзяржаватворчай, сацыяльна-эканамічнай, навукова-тэхнічнай, культурна-асьветнай дзейнасьці, сумленнае і бездакорнае служэньне ўкраінскаму народу*

## Крыніцы

## Літаратура

* 
* 

Катэгорыя:Дэпутаты Вярхоўнай рады Ўкраіны 1-га скліканьня
Катэгорыя:Амбасадары Ўкраіны ў Чэхаславаччыне
Катэгорыя:Амбасадары Ўкраіны ў Славаччыне
Катэгорыя:Амбасадары Ўкраіны ў Чэхіі
Катэгорыя:Нарадзіліся ў Церабаўлянскім раёне
Катэгорыя:Выпускнікі Львоўскага ўнівэрсытэту
Катэгорыя:Памерлі ў Львове
Катэгорыя:Пахаваныя на Лычакаўскіх могілках
Катэгорыя:Савецкія паэты
Катэгорыя:Украінскія паэты
Катэгорыя:Перакладчыкі паэзіі на ўкраінскую мову